Bad Day at Black Rock

Bad Day at Black Rock (títol orichinal en anglés, en aragonés Un mal día en Black Rock, estrenada en Aragón con o títol de Conspiración de silencio) ye una cinta de cine d'intriga dramatica de cine estausunidense de l'anyo 1955 dirichida por John Sturges seguntes un guión adaptau por Millard Kaufman y Don McGuire (basau en Bad Time at Honda, un relato curto publicau en The American Magazine por Howard Breslin en chinero de l'anyo 1947), con una banda sonora orichinal d'André Previn, una dirección de fotografía de William C. Mellor y una producción cinematografica de Dore Schary ta la productora cinematografica Metro-Goldwyn-Mayer. De l'elenco d'a cinta en fan parte, entre d'atros actors, Spencer Tracy, Robert Ryan, Anne Francis, Dean Jagger, Walter Brennan, John Ericson, Ernest Borgnine, Lee Marvin, Russell Collins y Walter Sande.

A finals de 1945, bien luego de rematar a Segunda Guerra Mundial, un tren fa un ature no programau en o chicot lugarón de Black Rock, en California. Qui baixa d'o tren ye un hombre curro que diz clamar-se John J. Macreedy. Nomás plegar, os pocos habitants d'o lugar li fan o vuedo en desconfiar d'él y bien luego se veye que toz éls amagan bel secreto. A tensión entre los lugarenyos puya cuan Macreedy pregunta por Komoko, un chaponés que i viviba. Dimpués de muitos silencios, Reno Smith finalment l'informa de que Komoko fue internau en esclatar a guerra, como toz os estausunidenses d'orichen chaponés, y que no han sabiu cosa d'él dende alavez. Fialment, l'albeitar d'o lugar, Doc Velie, li diz que la suya vida ye en periglo, que Komoko ye muerto y que ye millor que marche d'o lugar inmediatament. Consigue un auto y marcha enta la grancha a on d'antes mas viviba lo despareixiu y troba que han cremau a casa y que bien amán d'ella creixen bellas flors que gosan trobar-se a on bi ha cuerpos enterraus. Finalment li confiesan que lo 7 d'aviento de 1941, nomás producir-se l'ataque a Pearl Harbor, un grupo liderau por o cacique d'o lugar pretó fuego a la casa de Komoko y, cuan prebaba d'escapar, l'asasinó. Macreedy explica alavez o motivo d'a suya presencia en o lugar: o fillo de Komoko, que combateba en a campanya d'Italia en o 442eno Rechimiento d'Infantería  formau por estausunidenses d'orichen chaponés, morió en salvar-li a él a vida cuan quedó curro, y él ha veniu a entregar a su pai u a bel familiar a medalla militar que heba ganau su fillo.

Bad Day at Black Rock s'ambienta en california en 1945 y las suyas escenas se filmoron en Lone Pine, Jamestown y bels atros puestos en California, en o disierto Mojave en Arizona y tamién en os Metro-Goldwyn-Mayer Studios en Culver City, tamién en California. Localizacions de Bad Day at Black Rock en Internet Movie Database.

Ye una cinta que ha recibiu cuantos premios y nominacions, entre los cuals se puet mencionar tres nominacions a los Premios Oacar en a suya 28ena edición (Millor Director, Millor Actor y Millor Guión Adaptau) y dos nominacions a los Premios BAFTA en a suya 9ena edición (Millor Cinta y Premio BAFTA d'as Nacions Unidas).

 Elenco Bad Day at Black Rock en Internet Movie Database. 
{|class="wikitable sortable" style="font-size: 90%;" 
|- 
! style="background:#ABD2D0;" | Actor 
! style="background:#ABD2D0;" | Papel 
! style="background:#ABD2D0;" | Notas 
|- 
|  
| '' 
|
|}

 Se veiga tamién 
 Cine en 1955.
 Cintas de 1955.

 Referencias 

 Vinclos externos 

  Bad Day at Black Rock en  Enciclopedia Densho.
  Bad Day at Black Rock en  Criterion Collection''.

Categoría:Cintas ambientadas en California
Categoría:Cintas ambientadas en 1945
Categoría:Cintas con banda sonora orichinal d'André Previn
Categoría:Cintas con dirección de fotografía de William C. Mellor
Categoría:Cintas con guión de Don McGuire
Categoría:Cintas con guión de Millard Kaufman
Categoría:Cintas con montache de Newell P. Kimlin
Categoría:Cintas de cine de drama
Categoría:Cintas de cine d'intriga
Categoría:Cintas d'Estaus Unius
Categoría:Cintas dirichidas por John Sturges
Categoría:Cintas en anglés
Categoría:Cintas en Cinemascope
Categoría:Cintas en Eastmancolor
Categoría:Cintas en Technicolor
Categoría:Cintas interpretadas por Anne Francis
Categoría:Cintas interpretadas por Dean Jagger
Categoría:Cintas interpretadas por Ernest Borgnine
Categoría:Cintas interpretadas por John Ericson
Categoría:Cintas interpretadas por Lee Marvin
Categoría:Cintas interpretadas por Robert Ryan
Categoría:Cintas interpretadas por Russell Collins
Categoría:Cintas interpretadas por Spencer Tracy
Categoría:Cintas interpretadas por Walter Brennan
Categoría:Cintas interpretadas por Walter Sande
Categoría:Cintas producidas por Dore Schary
Categoría:Cintas rodadas en Arizona
Categoría:Cintas rodadas en California
Categoría:Cintas rodadas en Culver City
Categoría:Cintas rodadas en Jamestown (California)
Categoría:Cintas rodadas en Lone Pine (California)